paragraph_text: John Christopher "Johnny" Depp II (Owensboro, Kentucky, 9. lipnja 1963.), američki filmski glumac poznat po ulogama neobičnih i ekscentričnih likova kao što je naslovni junak u filmu Sweeney Todd: Đavolji brijač Fleet Streeta, Jack Sparrow u serijalu Pirati s Kariba i Willy Wonka u filmu Charlie i tvornica čokolade. S redateljem i bliskim prijateljem Timom Burtonom surađivao je na šest filmova: Edward Škaroruki (1990.), Ed Wood (1994.), Sanjiva dolina (1999.), Charlie i tvornica čokolade (2005.), Mrtva nevjesta (2005.) i Sweeney Todd: Đavolji brijač Fleet Streeta (2007.). Depp je zaradio priznanja i za portrete stvarnih figura kao što su Edward D. Wood u Ed Woodu, Josepha D. Pistonea u filmu Donnie Brasco i Georgea Junga u Bijelom prahu. Filmovi u kojima je nastupao u Americi su zaradili više od 2,2 milijarde dolara i 4,7 milijarde u ostatku svijeta.<ref>Johnny Depp - Box Office Data Movie Star Depp je triput bio nominiran za Oscara, a osvojio je Zlatni globus i nagradu Ceha filmskih glumaca.